Source: http://docplayer.fi/3801472-Ilmanlaatuselvitys-suurten-polttolaitosten-vetykloridin-ja-ammoniakin-bat-paastotasojen-terveys-ja-ymparistovaikutukset.html
Timestamp: 2018-05-20 12:47:39+00:00
Document Index: 22722095

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

ILMANLAATUSELVITYS. Suurten polttolaitosten vetykloridin ja ammoniakin BAT-päästötasojen terveys- ja ympäristövaikutukset - PDF
ILMANLAATUSELVITYS. Suurten polttolaitosten vetykloridin ja ammoniakin BAT-päästötasojen terveys- ja ympäristövaikutukset
Download "ILMANLAATUSELVITYS. Suurten polttolaitosten vetykloridin ja ammoniakin BAT-päästötasojen terveys- ja ympäristövaikutukset"
1 ILMANLAATUSELVITYS : Kuva nttila Pia A Suurten polttolaitosten vetykloridin ja ammoniakin BAT-päästötasojen terveys- ja ympäristövaikutukset ILMANLAATU JA ENERGIA ASIANTUNTIJAPALVELUT 2015
2 Suurten polttolaitosten vetykloridin (HCl) ja ammoniakin (NH 3 ) BAT-päästötasojen terveys- ja ympäristövaikutukset Katja Lovén Virpi Tarvainen Birgitta Komppula Hanna Hannuniemi Ulla Makkonen Hannele Hakola ILMATIETEEN LAITOS ASIANTUNTIJAPALVELUT ILMANLAATU JA ENERGIA Helsinki
4 SISÄLLYSLUETTELO 1 JOHDANTO TAUSTATIETOA ILMAN EPÄPUHTAUKSISTA Ilmanlaatuun vaikuttavat tekijät VETYKLORIDI (HCl) Taustaa Ilmakemia Lainsäädäntö ja voimassa olevat pitoisuussuositukset Ympäristö ja terveysvaikutukset Päästöt Suomessa Pitoisuustasot Suomessa AMMONIAKKI (NH 3 ) Taustaa Ilmakemia Lainsäädäntö ja voimassa olevat pitoisuussuositukset Ympäristö ja terveysvaikutukset Päästöt Suomessa Pitoisuustasot Suomessa PÄÄSTÖVAIKUTUSARVIO LEVIÄMISMALLILASKELMIN Leviämismallilaskelmien kuvaus Leviämismallilaskelmien lähtötiedot Eri päästötasojen ja piipun korkeuksien vaikutus pitoisuuksiin Vetykloridipitoisuudet Ammoniakkipitoisuudet YHTEENVETO JOHTOPÄÄTÖKSET VIITELUETTELO LIITEKUVAT
6 3 1 JOHDANTO Työn tarkoituksena oli kartoittaa nykyinen ilmanlaatutilanne Suomessa vetykloridin (HCl) ja ammoniakin (NH 3 ) osalta sekä arvioida suurten polttolaitosten BAT-päästötasojen (BAT = paras käyttökelpoinen tekniikka) vaikutusta päästöjen aiheuttamiin terveys- ja ympäristövaikutuksiin. Tällä hetkellä tavanomaisia polttoaineita polttaville laitoksille ei ole asetettu vetykloridi- eikä ammoniakkipäästörajoja teollisuuden päästödirektiivissä (IED, 010/75/EU) kuten ei myöskään sen pohjalta annetussa kansallisessa suurten polttolaitosten asetuksessa (Vna 936/2014). Uusi ympäristönsuojelulaki (527/2014) on annettu ja se astui voimaan Uuden lain myötä BAT-määräyksistä tulee sitovia ja pääsääntöisesti laitosten päästötasot määräytyvät BREF-asiakirjan (BAT-vertailuasiakirja) päätelmien mukaisesti. Ympäristönsuojelulakiin sisältyy mahdollisuus poiketa BATpäästötasosta, mikäli ne johtaisivat kohtuuttoman korkeisiin kustannuksiin verrattuna saavutettaviin ympäristöhyötyihin laitoksen maantieteellisen sijainnin tai teknisten ominaisuuksien taikka paikallisten ympäristöolojen vuoksi. Suurten polttolaitosten BREF-asiakirja on valmisteilla. Asiakirjaluonnoksessa on esitetty päästötasot vetykloridille ja ammoniakille, jotka ovat vetykloridin osalta huomattavasti nykyisiä BAT-tasoja matalampia. Asiantuntijatyössä on kuvattu voimassa olevaa vetykloridi- ja ammoniakkilainsäädäntöä, yhdisteiden mitattuja pitoisuuksia Suomessa pääkaupunkiseudulla sekä puhtaalla tausta-alueella Hyytiälässä ja myös muissa maissa mm. Englannissa. Raportissa on kuvattu yhdisteiden ominaisuuksia, ilmakemiallisia prosesseja sekä terveys- ja ympäristövaikutuksia. Vetykloridi- ja ammoniakkipäästötasoja ja niiden kehitystä viime vuosina on tarkasteltu saatavissa olevien aineistojen pohjalta. Lisäksi on tehty arvioita nykyisten suurten polttolaitosten tämän hetkisten päästöjen pitoisuustasoista. Tutkimuksessa on päästöjen leviämismallilaskelmien avulla verrattu nykyisten päästöpitoisuuksien sekä vuoden 2006 ja valmisteilla olevan BREF-asiakirjan päästötasojen vaikutuksia ilmanlaatuun. Mallitulosten perusteella on arvioitu BATpäästötasoilla saavutettavia ympäristöhyötyjä ja terveysvaikutuksia suhteessa nykytilanteeseen. Selvityksen tilasi Energiateollisuus ry:n Ympäristöpooli ja asiantuntijatyön laatimisesta vastasi Ilmatieteen laitoksen Asiantuntijapalvelut -yksikkö yhteistyössä muiden yksiköiden asiantuntijoiden kanssa.
7 2 TAUSTATIETOA ILMAN EPÄPUHTAUKSISTA 2.1 Ilmanlaatuun vaikuttavat tekijät 4 Ilmanlaatua heikentävien ilmansaasteiden suurimpia antropogeenisiä päästölähteitä Suomessa ovat liikenne, energiantuotanto, teollisuus ja puun pienpoltto. Ilmansaasteita kulkeutuu Suomeen myös kaukokulkeumana maamme rajojen ulkopuolelta. Ilmansaasteiden päästöistä suurin osa vapautuu ilmakehän alimpaan kerrokseen, jota kutsutaan rajakerrokseksi. Rajakerroksessa päästöt sekoittuvat ympäröivään ilmaan ja ilmansaasteiden pitoisuudet laimenevat. Päästöt voivat levitä liikkuvien ilmamassojen mukana laajoille alueille. Tämän kulkeutumisen aikana ilmansaasteet voivat reagoida keskenään sekä muiden ilmassa olevien yhdisteiden kanssa muodostaen uusia yhdisteitä. Ilmansaasteet poistuvat ilmasta sateen huuhtomina (märkälaskeuma), kuivalaskeumana erilaisille pinnoille tai kemiallisen muutunnan kautta. Ilmansaasteiden leviäminen tapahtuu pääosin ilmakehän alimmassa osassa, rajakerroksessa. Sen korkeus vaihtelee säätilanteesta riippuen. Suomessa rajakerroksen korkeus on tyypillisesti alle kilometri, mutta varsinkin kesällä se voi nousta yli kahteen kilometriin. Matalimmat rajakerroksen korkeudet havaitaan yleensä talvella kovilla pakkasilla. Rajakerroksen korkeus määrää ilmatilavuuden, johon päästöt voivat välittömästi sekoittua. Rajakerroksen tuuliolosuhteet määräävät karkeasti ilmansaasteiden kulkeutumissuunnan, mutta rajakerroksen ilmavirtausten pyörteisyys ja kerroksen korkeus vaikuttavat merkittävästi ilmansaasteiden sekoittumiseen ja pitoisuuksien laimenemiseen kulkeutumisen aikana. Mitä matalampi rajakerroksen korkeus on, sitä vähemmän päästöillä on tilaa laimentua ja sekoittua ja epäpuhtauspitoisuudet voivat kohota korkeiksi. Päästöjen leviämisen kannalta keskeisiä meteorologisia tekijöitä ovat tuulen suunta ja nopeus, ilmakehän stabiilisuus ja sekoituskorkeus. Ilmakehän stabiilisuudella tarkoitetaan ilmakehän herkkyyttä pystysuuntaiseen sekoittumiseen. Stabiilisuuden määrää ilmakehän pystysuuntainen lämpötilarakenne sekä mekaaninen turbulenssi eli alustan kitkan synnyttämä ilman pyörteisyys. Inversiolla tarkoitetaan tilannetta, jossa ilmakehän lämpötila nousee ylöspäin mentäessä. Erityisesti maanpintainversion aikana ilmanlaatu voi paikallisesti huonontua nopeasti. Maanpintainversiossa maanpinta ja sen lähellä oleva ilmakerros jäähtyy niin, että kylmempi ilma jää ylempänä olevan lämpimämmän ilman alle. Kylmä pintailma ei raskaampana pääse kohoamaan yläpuolellaan olevan lämpimän kerroksen läpi, ja ilmakehän pystysuuntainen liike estyy. Inversiokerroksessa tuuli on hyvin heikkoa ja ilmaa sekoittava pyörteisyys on vähäistä, minkä vuoksi ilmansaasteet laimenevat huonosti. Inversiotilanteissa pitoisuudet kohoavat taajamissa etenkin liikenneruuhkien aikana, koska ilmansaasteet kerääntyvät matalaan ilmakerrokseen päästölähteiden lähelle.
8 5 3 VETYKLORIDI (HCl) 3.1 Taustaa Alailmakehän reaktiiviset klooriyhdisteet ovat merkittäviä sateen happamoitumisen, korroosion ja kasvien lehtien vaurioitumisen aiheuttajia. Luonnon lähteet ovat merkittäviä niiden tuottajina. Monia klooria sisältäviä kaasumaisia yhdisteitä on kuitenkin vaikea mitata. Ilmakehän koko alaosan reaktiivisen kloorin pitoisuudeksi tausta-alueilla on arvioitu noin 1,5 ppb (2,3 µg/m 3, ppb on pienille pitoisuuksille käytetty pitoisuuden yksikkö, tilavuuden miljardisosa) (Graedel and Keene, 1995), ja tärkeimmiksi klooriyhdisteiksi metyylikloridi (CH 3 Cl), metyylikloroformi (CH 3 CCl 3 ), vetykloridi (HCl), klooridifluorimetaani (CHClF 2 ), Cl* 2 (arvioidaan olevan HOCl ja Cl 2 ), tetrakloorietyleeni (CCl 2 =CCl 2 ), dikloorimetaani (CH 2 Cl 2 ), kobolttikloridi (COCl 2 ) ja kloroformi (CHCl 3 ), jotka kaikki vaikuttavat muutamia prosentteja kokonaisuuteen. Alailmakehässä suurin osa reaktiivisesta kloorista on metyylikloridia (CH 3 Cl) ja metyylikloroformia (CH 3 CCl 3 ). Reaktiivisen kloorin (9 erilaista yhdistettä) tärkeitä luonnollisia lähteitä ovat merisuolasta haihtuminen, merilevät ja tulivuoret. Klooriyhdisteiden pitoisuuden on oletettu jatkuvasti kasvavan etenkin nopeasti kehittyvien maiden kaupunkialueilla (Graedel and Keene, 1995). Hydroksyyliradikaalien (OH) tapaan myös ilmakehään tulevat klooriatomit ovat voimakkaita hapettimia erityisesti merellisessä rajakerroksessa. Saastuneemmilla alueilla kloori hapettaa ilmaan päässeitä hiilivetyjä (VOC) ja johtaa niiden jatkoreaktioihin. Jos hapettimia vertaillaan, niin hiilivetyjen reaktiot kloorin kanssa ovat jopa nopeampia kuin reaktiot hydroksyyliradikaalin kanssa, eli ne ovat hyvin tehokkaita hapettajia (Chang et al, 2004, ja sen lähdejulkaisut). Hapetusreaktiot riippuvat siitä, mitä muita aineita ilmassa on (vaikuttavat siihen, mitä reaktioita voi tapahtua) ja reaktionopeudet riippuvat olosuhteista. Yleisesti hapettumista voidaan pitää tärkeänä, koska se periaatteessa puhdistaa ilmakehästä sinne tulevia saasteita. Eli hapettuminen saattaa niitä toisiksi aineiksi tai muotoon, jossa ne voivat poistua ilmakehästä. Yläilmakehässä klooriyhdisteillä on merkitystä otsonille, koska ne voivat olla osa otsonia tuhoavia katalyyttisiä reaktiosyklejä. Reaktiivisten klooriyhdisteiden globaaleja päästöjä on tarkasteltu Global Emissions Inventory Activity (GEIA) ohjelman osana hankkeessa Reactive Chlorine Emissions Inventory (RCEI). Tulokset on julkaistu kattavasti Journal of Geophysical Research aikakauslehdessä vuonna 1999 (Graedel and Keene, 1999, ja muut aiheeseen liittyvät artikkelit kyseisessä lehden numerossa), ja hankkeen tiedot ovat edelleen NASAn Global Change Master Directory-sivustossa (NASA, 2014). Vetykloridi (HCl) on vesiliukoinen, väritön tai heikosti kellertävä syövyttävä kaasu, jolla on pistävä, ärsyttävä haju. Veteen liuetessaan se muodostaa suolahappoliuoksen. Vetykloridin päästölähteiden suhteellisesta voimakkuudesta on esitetty globaaleja arvioita. Maapallon mittakaavassa tärkeimmäksi lähteeksi alailmakehän vetykloridille on arvioitu merisuolasta haihtuminen, vähäisempiä päästölähteitä ovat fossiilisten polttoaineiden käyttö, jätteenpoltto ja tulivuoret. Kaasumaisen vetykloridin budjetissa luonnon päästöt ovat siten varsin hallitsevia (esim. Jacobson, 2005).
9 6 Arvio vuosipäästöistä on esitetty taulukossa 1. Arviolta noin 70 % kaasumaisen vetykloridin päästöistä ilmakehään on peräisin merisuolasta. Vain alle 10 % vetykloridin päästöistä ilmakehään on arvioitu olevan peräisin hiilen tai jätteen poltosta eli ihmistoiminnasta. Taulukko 1. Vetykloridin globaalit päästöt eri lähteistä (Sanhueza, 2001). Päästölähde Globaali päästö (Mt Cl vuodessa*) Merisuola, kloorin poisto** Merisuola, hapon korvaaminen** 7,6 Tulivuoret 0,4 11 Biomassan palaminen < 6 Kulkeutuminen yläilmakehästä 0,3 Kloori-hiili-yhdisteiden hapettuminen ilmakehässä ~ 4,2 Hiilen poltto 4,6 4,3 Jätteen poltto 2 1,9 * Päästön yksikkö on Mt eli miljoona tonnia klooria vuodessa. Yhteensä noin 74,8Mt. ** Termit kloorin poisto ja hapon korvaaminen ovat käännöksiä Sanhuezan luokittelusta. Ne tarkoittavat lähes sama asiaa, mutta hapon korvaaminen tuottaa vähemmän reaktiivista klooria ja prosessin päärooleissa ovat antropogeeniset HNO 3 ja H 2 SO 4. Vetykloridi vapautuu merisuolasta (NaCl) mm. seuraavien prosessien kautta: HNO 3 (g) + NaCl(p) HCI(g) + NaNO 3 (p) H 2 SO 4 (p) + 2 NaCl(p) 2 HCl(g) + Na 2 SO 4 (p), joissa (g) on kaasufaasissa oleva olio ja (p) hiukkasissa (Graedel et al, 1995). Tärkeä ihmistoimien aiheuttama vetykloridin ilmakehäpäästöjen lähde on sen vapautuminen fossiilisista polttoaineista (DEFRA, 2006). Öljypohjaisissa polttoaineissa klooriyhdisteitä on niin vähän, että niitä ei juuri huomioida, mutta hiilen polttamisessa vetykloridia ja metyylikloridia sitä vastoin vapautuu paljon (McCulloch et al, 1999). Savukaasupesureilla voidaan vähentää hiilen poltosta aiheutuvia vetykloridipäästöjä merkittävästi, jopa yli 90 %. Rikkidioksidin ja vetykloridin erotukseen pesurit ovat varsin tehokkaita. Erotusaste kasvaa savukaasun päästöpitoisuuden mukana. Esimerkiksi turpeenpolton rikkidioksidin erotusaste on tavallisesti %. Myös vetykloridipäästöjen erotusaste on varsin korkea, useimmiten noin % (VTT, 2012) Myös joidenkin biomassa-aineiden poltto (esim. neulaset ja puun kuoriosat, olki) ja jätteenpoltto aiheuttavat vetykloridin päästöjä (McCulloch et al, 1999). Klooripitoisuudet eri biomassa-aineiden välillä voivat kuitenkin vaihdella merkittävästi (Alakangas, 2000). RES-direktiivin (2009/28/EY) määritelmän mukaan biomassalla tarkoitetaan maataloudesta (sekä kasvi- että eläinperäiset aineet mukaan lukien), metsätaloudesta ja niihin liittyviltä tuotannonaloilta, myös kalastuksesta ja vesiviljelystä, peräisin olevien biologista alkuperää olevien tuotteiden, jätteiden ja tähteiden biohajoavaa osaa sekä teollisuus- ja yhdyskuntajätteiden biohajoavaa osaa;
10 7 biomassa sisältää myös bionesteet ja biopolttoaineet. Kiinteästä rakettipolttoaineesta vapautuu pakokaasussa paljon vetykloridia (NRC HCl, 2004). Luontoperäisiä HCl-lähteitä ovat mm. meriveden pärskeet ja tulivuoret. Ihmistoiminnassa vetykloridilla itsessään on useita käyttötarkoituksia. Sitä käytetään kloridien tuotantoon, tina- ja tantaalimalmin käsittelyyn, metallien etsaamiseen ja puhdistukseen, elektrolyysipinnoitukseen, höyrykattiloiden puhdistamiseen ja emäksisten tuotteiden neutralointiin. Laboratorioissa sitä käytetään reagenssina, katalyyttina ja orgaanisten synteesien liuottimena. Siitä myös valmistetaan lannoitteita ja väriaineita. Useiden ruoka-aineiden valmistuksessa vetykloridia voidaan käyttää hydrolysoimaan tärkkelystä ja proteiineja ja lisäksi vetykloridia tarvitaan valokuva-alan, tekstiilituotannon ja kumiteollisuuden laitoksissa (EPA TTN, 2014). Syrjäisissä meriympäristöissä maanpinnan läheisessä ilmassa on mitattu ppt (ppt on triljoonasosa, eli miljoonasosan miljoonasosa) HCl-pitoisuuksia. Syrjäisillä maa-alueilla pitoisuudet ovat ilmeisesti ainakin yhtä alhaisia, mahdollisesti alhaisempiakin, vaikka aineistoa on varsin puutteellisesti (Graedel and Keene, 1996). Kaupungistuneilla alueilla pienimmät pitoisuudet ovat niin ikään noin 100 ppt, mutta korkeimmillaan jo luokkaa ppt ( (Graedel and Keene, 1996). Vetykloridin viipymisajan alailmakehässä on oletettu olevan noin 4 päivää (Brimblecombe, 1986). Englannissa vetykloridin pitoisuuksia on mitattu maaseutua edustavilla mittausasemilla. Vuonna 2002 pitoisuuksien vuosikeskiarvot olivat välillä 0,08 0,27 ppb (0,12 0,42 µg/m 3, DEFRA, 2006). Vuonna 2013 kaasumaisen vetykloridin vuosikeskiarvot 30 eri asemalla ovat vaihdelleet välillä 0,09 0,35 ppb (0,14 0,53 µg/m 3 ) (DEFRA, 2014). Vetykloridin päästöjen on arvioitu vähentyneen Englannissa vuosien 1970 ja 2000 välillä 75 % kun hiilen käyttö väheni ja koska voimalaitoksille asennettiin savukaasujen rikinpoisto vuoden 1993 jälkeen (DEFRA, 2006). Rikinpoiston on osoitettu vähentävän vetykloridin päästöjä jopa 90 % tai enemmänkin (McCulloch et al., 1999). Rikkidioksidipäästöjä vähennettiin Euroopassa ja Suomessa merkittävästi lainsäädännön tiukentuessa 90-luvulla, jolloin tehtiin huomattavia investointeja rikinpoistoon. Rikkidioksidipäästöt laskivat Suomessa noin tonnista noin tonniin. 3.2 Ilmakemia Kaasumaisen vetykloridin tärkein poistumismekanismi alailmakehän ilmasta on pilvi-pisaroihin tai sadeveteen liukeneminen, ja se voi osallistua myös joihinkin kemiallisiin reaktioihin (Jacobson, 2005). Kaasufaasissa tapahtuvien reaktioiden lisäksi vetykloridi osallistuu myös aerosolihiukkasissa ja pilvipisaroissa (ilmakehän yläosissa etenkin Polar Stratospheric Clouds, PSC) tapahtuviin heterogeenisiin reaktioihin (esim. Karamchandani et al., 2012). Vetykloridin ominaisuuksia on lueteltu taulukossa 2. Kaasufaasissa vetykloridi reagoi hydroksyyliradikaalin (OH) kanssa, tuottaen vettä ja vapaata klooria. Se reagoi myös nitraattiradikaalin (NO 3 ) kanssa. Yläilmakehässä vetykloridi toimii kloorin varastoyhdisteenä ja saattaa muodostaa tärkeän lähteen otsonia tuhoavan kloorisyklin yhdisteille.
11 8 Vetykloridin kaasufaasireaktioita on lueteltu taulukossa 3. Poistumisreaktioista reaktio OH-radikaalin kanssa on suhteellisen hidas, ja reaktiosta NO 3 -radikaalin kanssa lähde toteaa suosituksen mukaisen nopeuskertoimen arvon viittaavan siihen, että reaktio ei ole tärkeä ilmakehän kemiassa (IUPAC, 2014). Taulukkoon on lisätty myös eräitä vapaan kloorin reaktioita HO 2 -radikaalin, formaldehydin (CH 2 O) ja metaanin (CH 4 ) kanssa muistuttamassa siitä, että kloori reagoi näiden yhdisteiden ja useiden muidenkin hiilivetyjen kanssa palautuen hitaammin toimivaksi varastoyhdisteeksi (HCl). Tällä mekanismilla saattaa olla merkitystä alailmakehän merellisten tausta-alueiden tai ylemmän ilmakehän kemiassa. Taulukko 2. Vetykloridin ominaisuuksia (OVA-ohje, Kloorivety ja suolahappo). Parametri Arvo Kemiallinen kaava HCl Molekyylin massa 36,5 CAS tunnistenumero Olomuoto Väritön tai heikosti kellertävä, pistävän tukahduttavan hajuinen kaasu Höyryn tiheys 1,3 (ilma = 1) Kiehumispiste - 85 C Vesiliukoisuus Muunnoskerroin höyrylle 20 C Hajukynnys Hyvin liukeneva 1 ppm = 1,52 mg/m 3, 1 mg/m 3 = 0,66 ppm 1 ppm (1,5 mg/m 3 ), haju varoittaa melko hyvin terveysvaarasta Taulukko 3. Vetykloridin kaasufaasireaktioita ilmakehässä Reaktio Nopeuskerroin (cm 3 molek -1 s -1 ) Lämpötila-alue Viite OH + HCl H 2 O + Cl 1,7 x exp(-230/t) K (IUPAC, 2014) NO 3 + HCl HNO 3 + Cl < 5 x K (IUPAC, 2014) HCL + h H + Cl fotolyyttinen (IUPAC, 2014) Cl + HO 2 HCl + O 2 3,5 x K (IUPAC, 2014) Cl + CH 2 O HCl + HCO 8,1 x exp(-34/t) K (IUPAC, 2014) Cl + CH 4 HCl + CH 3 6,6 x exp(-1240/t) K (IUPAC, 2014)
12 9 3.3 Lainsäädäntö ja voimassa olevat pitoisuussuositukset Kaasumaiselle vetykloridille on asetettu työskentelyolosuhteisiin liittyviä pitoisuussuosituksia, jotka on esitetty taulukossa 4. Taulukko 4. Vetykloridin pitoisuussuosituksia työskentelyoloissa EU:n alueella, Englannissa ja Yhdysvalloissa. Valtio/Elin Vetykloridin pitoisuus Altistusaika Ohje EU 5 ppm 8 mg/m 3 * 8 tunnin painotettu keskiarvo Direktiivi 2000/39 (1) 10 ppm 15 mg/m 3 * lyhytaikainen (yl. 15 min) UK 1 ppm 2 mg/m 3 ** 8 tunnin painotettu keskiarvo EH40/2005 (2) 5 ppm 8 mg/m 3 ** lyhytaikainen (15 min) USA 5 ppm 7 mg/m 3 *** 8 tunnin painotettu keskiarvo OSHA (3) 5 ppm 7 mg/m 3 **** ei tulisi ylittää työaikana NIOSH (4) 3 ppm - ERPG-1 AIHA (5) 20 ppm - ERPG ppm - ERPG-3 * Pitoisuus milligrammaa kuutiometrissä on laskettu 20 C ja 101,3 kpa olosuhteissa. ** Pitoisuus milligrammaa kuutiometrissä on laskettu 20 C ja 101,3 kpa olosuhteissa. *** Pitoisuus ppm-yksikössä on 25 C ja 1 ilmakehän paineessa, pitoisuus milligrammaa kuutiossa on arvio. ****Pitoisuus milligrammaa kuutiometrissä on laskettu 25 C ja 1 ilmakehän paine olosuhteissa. (1) Komission direktiivi2000/39/ey ensimmäisen työperäisen altistumisen viiteraja-arvojen luettelon laatimisesta työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annetun neuvoston direktiivin 98/24/EY täytäntöönpanemiseksi. (2) EH40/2005 Workplace exposure limits 2nd edition, Health and Safety Executive, Crown copyright. (3) OSHA, Occupational Safety & Health Administration, Permissible Exposure Limits Annotated Tables web site (https://www.osha.gov/dsg/annotated-pels/index.html), käyty elokuu (4) NIOSH, National Institute for Occupational Safety and Health, Pocket Guide to Chemical Hazards web site (http://www.cdc.gov/niosh/npg/), käyty elokuu (5) AIHA, American Industrial Hygiene Association, Emergency Response Planning Guidelines web site (https://www.aiha.org/getinvolved/aihaguidelinefoundation/emergencyresponseplanningguidelines/pages/default.aspx), käyty elokuu AIHA antaa kolmentasoisia pitoisuussuosituksia: ERPG-1, maksimipitoisuus, jolle lähes kaikkien ihmisten uskotaan voivan altistua enimmillään 1 tunnin ajaksi ilman muita kuin lieviä ohi meneviä terveysvaikutuksia, ja jossa he eivät tunne selvää vastenmielistä hajua. ERPG-2, maksimipitoisuus, jolle lähes kaikkien ihmisten uskotaan voivan altistua enimmillään 1 tunnin ajaksi ilman peruuntumattomia tai muita haitallisia terveysvaikutuksia tai oireita, jotka estävät häntä suojautumasta. ERPG-3, maksimipitoisuus, jolle lähes kaikkien ihmisten uskotaan voivan altistua enimmillään 1 tunnin ajaksi niin, että he eivät koe tai heille ei kehity henkeä uhkaavia terveysvaikutuksia. Suomessa Sosiaali- ja terveysministeriö arvioi työntekijöiden hengitysilman epäpuhtauksille pienimmät pitoisuudet (haitallisiksi tunnetut pitoisuudet, eli HTP-arvot), jotka voivat aiheuttaa haittaa tai vaaraa työntekijöiden turvallisuudelle tai terveydel-
13 10 le taikka lisääntymisterveydelle (STM asetus, 2014). Haittojen ilmaantuminen voi riippua myös altistusajasta ja siksi HTP-arvoja voidaan antaa epäpuhtauksien 8 tunnin, 15 minuutin tai hetkelliselle keskipitoisuudelle. Vetykloridille on annettu 15 minuutin työpaikan ilman haitalliseksi tunnettu keskipitoisuus. Taulukossa 5 on esitetty Sosiaali- ja terveysministeriön Suomessa antama HTP-pitoisuussuositus vetykloridille. Taulukko 5. Sosiaali- ja terveysministeriön Suomessa antama HTP-pitoisuussuositus vetykloridille (STM asetus, 2014). HTP-arvo 15 min keskipitoisuus Vetykloridi 5 ppm 7,6 mg/m 3 Yhdysvaltain haitallisten aineiden akuutteihin altistuksiin liitettäviä suojelevia pitoisuustasoja pohtiva kansallinen neuvoa antava komitea (National Advisory Committee for Acute Exposure Guideline Levels for Hazardous Substances, NAC) esittää kolmea pitoisuustasoa (Acute Exposure Guideline Levels, AEGL 1 3), joilla myrkyllisille kaasuille altistuvat ihmiset voivat luokitella altistuksensa. Tasot ovat: AEGL-1 on ilmassa oleva pitoisuustaso (yksikössä miljoonasosa, ppm, tai milligrammaa kuutiometrissä, mg/m 3 ), jota korkeammilla pitoisuuksilla oletetaan väestön, herkkä väestönosa mukaan luettuna, yleisesti kokevan sen huomattavan epämukavaksi, ärsyttäväksi tai muuten oireettomia hankaluuksia aiheuttavaksi. Vaikutukset eivät kuitenkaan voi olla vammauttavia ja ne menevät ohi tai peruuntuvat kun altistus päättyy. AEGL-2 on ilmassa oleva pitoisuustaso (yksikkö ppm tai mg/m 3 ), jota korkeammilla pitoisuuksilla oletetaan väestön, herkkä väestönosa mukaan luettuna, yleisesti kokevan peruuntumattomia tai muuten vakavia pitkään kestäviä haitallisia terveysvaikutuksia, tai ei kykene poistumaan paikalta. AEGL-3 on ilmassa oleva pitoisuustaso (yksikkö ppm tai mg/m 3 ), jota korkeammilla pitoisuuksilla oletetaan väestön, herkkä väestönosa mukaan luettuna, kokevan henkeä uhkaavia vakavia terveysvaikutuksia tai kuolevan. Yhdysvaltain koko väestöä koskevat akuutin altistuksen pitoisuustasot eli AEGL-altistustasot vetykloridille on esitetty taulukossa 6.
14 11 Taulukko 6. Koko väestöä koskevat vetykloridin altistustasot Yhdysvalloissa (NRC HCl, 2004). Vetykloridin taso Altistusaika ja pitoisuudet 10 min 30 min 1 h 4 h 8 h Peruste AEGL-1 ei haittaa 1,8 ppm (2,7 mg/m 3 ) 1,8 ppm (2,7 mg/m 3 ) 1,8 ppm (2,7 mg/m 3 ) 1,8 ppm (2,7 mg/m 3 ) 1,8 ppm (2,7 mg/m 3 ) Ei havaittuja vaikutuksia astmaattisilla henkilöillä AEGL-2 vammauttava 100 ppm 43 ppm (156 mg/m 3 ) (65 mg/m 3 ) 22 ppm (33 mg/m 3 ) 11 ppm (17 mg/m 3 ) 11 ppm (17 mg/m 3 ) Hiirten ja rottien oireet AEGL-3 kuolettava 620 ppm 210 ppm 100 ppm 26 ppm (937 mg/m 3 ) (313 mg/m 3 ) (155 mg/m 3 ) (39 mg/m 3 ) 26 ppm (39 mg/m 3 ) Rottien kuolema (50 %) Pitoisuusmuunnos yksiköstä ppm yksikköön mg/m 3 on tehty käyttäen kerrointa 1 ppm = 1,49 mg/m 3, joka vastaa 25 C ja 101,3 kpa olosuhteita. 3.4 Ympäristö ja terveysvaikutukset Vetykloridi on jo alhaisilla pitoisuuksilla ylähengitysteitä ärsyttävä kaasu ja voi suuremmilla pitoisuuksilla vahingoittaa myös alempia hengitysteitä. Veteen liukenevan vetykloridin vesiliuos on erittäin syövyttävä. Vetykloridikaasulle altistuminen voi aiheuttaa silmien, ihon ja limakalvojen syöpymistä. Lyhytaikainen hengittäminen saattaa aiheuttaa silmien, nenän ja hengitysteiden ärtymistä ja tulehtumista tai keuhkopöhöä. Altistuminen nielemällä voi syövyttää limakalvoja, ruokatorvea tai vatsaa ja ihokosketus voi aiheuttaa vakavia palovammoja, haavautumia tai arpeutumista. Kroonisen työperäisen vetykloridille altistumisen on raportoitu aiheuttaneen työntekijöille mahakatarria, kroonista keuhkoputken tulehdusta, ihotulehduksia ja valolle herkistymistä. Hyvin pitkäaikainen altistus voi myös aiheuttaa hampaiden värjäytymistä ja murenemista. Vetykloridia ei ole luokiteltu syöpää aiheuttavaksi (EPA TTN, 2014; DEFRA, 2006). Ympäristössä vetykloridi voi olla osallisena happamoittamassa sekä maaperää että pintavesiä. Suhteellisen uudessa tutkimuksessa todetaan, että Englannissa viime vuosikymmeninä tapahtunut 95 % vetykloridipäästöjen vähentyminen yhdessä rikkiin ja typpiyhdisteisiin kohdistuneiden vähennysten kanssa on parantanut happamoituneita alueita sekä päästölähteen lähellä että kauempana siitä. Erityisen hyviä vaikutuksia oli havaittu turvesoilla, jotka on yhdistetty juuri vetykloridin päästöjen vähentymiseen (Evans et al., 2011).
15 12 Vetykloridin happamoittava vaikutus Happamoittavien yhdisteiden ympäristövaikutuksia voidaan elinkaaritarkasteluissa arvioida niiden happamoittamispotentiaaleilla, joka perustuu pitoisuuksien sijaan päästömääriin. Globaalien päästömääräarvioiden suuruus puolestaan riippuu vahvasti päästöarvion tekijästä ja käytetystä menetelmästä. Happamoittamispotentiaaliarvio keskittyy yhdisteiden alttiuteen tuottaa ympäristöön vetyioneja (H+) verrattuna rikkidioksidin (SO 2 ) kykyyn. Happamoittamispotentiaalien avulla happamoittava vaikutus on muotoa: Happamoituminen = Missä m i (kg) on ilmaan tuleva tarkasteltavan aineen i päästö ja APi sen happamoittamispotentiaali. Vetykloridin happamoittamispotentiaaliksi on arvioitu 0,88 kg SO 2 -ekvivalenttia/kg (Guinée et al., 2002). Rikkidioksidille arvo olisi 1,0. Globaali antropogeeninen rikkidioksidipäästö vuonna 2011 on GAINS-mallilla (Greenhouse Gas and Air Pollution Interactions and Synergies) saatujen tulosten mukaan 101 Mt (miljoona tonnia) SO 2 vuodessa (Klimont et al. 2013). Kloorivedyn globaali päästö jää arviosta riippuen noin 20 % tätä pienemmäksi (vrt. taulukko 1). Kun kloorivedyn happamoittamispotentiaali on rikkidioksidin arvoa alempi, myös sen happamoittamisvaikutuksen voidaan arvioida jäävän rikkidioksidia pienemmäksi. Vetykloridin ja rikkihapon happamoittavan vaikutuksen vertailua vaikeuttaa se, että rikkidioksidin päästöarvio perustuu lähes kokonaan antropogeenisten päästöjen arvioon kun taas vetykloridin osalta luonnon päästölähteet, erityisesti meri, ovat antropogeenisiä lähteitä merkittävämpiä. 3.5 Päästöt Suomessa Kansallinen päästötietokanta Suomen ympäristökeskus (SYKE) ylläpitää kansallisia päästötietokantoja, tietoa kansallisista päästöjen arviointimenetelmistä sekä vastaa päästötietojen toimittamisesta tietoa hyödyntävien tahojen käyttöön. Kansallista toimialakohtaista aineistoa päästöjen määrittämiseen on tuotettu viidelle toimialalle: energiantuotannolle, metsäteollisuudelle, maataloudelle, kaatopaikoille sekä tuoteperäisille päästöille. Suomi raportoi päästötiedot Euroopan ympäristökeskuksen (EEA, European Environment Agency) ylläpitämään Euroopan päästörekisteriin (E-PRTR). Päästötietojen ilmoittaminen EU:n komissiolle perustuu IPPC-direktiivin (1996/61/EY) nojalla annettuun komission päätökseen, jonka mukaan EU:n jäsenmaiden tulee tehdä päästöinventaarioita E-PRTR-päätöksen toimialaluettelon mukaisista laitoksista ja raportoida ne EU:n komissiolle. Maiden ilmoittamat tiedot kootaan julkiseen E-PRTR-rekisteriin, jota ylläpitää Euroopan ympäristökeskus (EEA). Ensimmäinen E-PRTR-raportointi tehtiin kesäkuussa 2009 vuoden 2007 tiedoista. Päästörekistereitä koskevia suosituksia, säädöksiä ja ohjeistuksia on mm. EU:lla, YK:n Euroopan talouskomissiolla (UNECE) ja OECD:lla. Useat maat ovat perustaneet omia kansallisia päästörekistereitä (PRTR, Pollutant Release and Transfer
16 13 Registers). Euroopan maiden päästörekisteri (E-PRTR) perustuu YK:n Euroopan talouskomission suositukseen. YK:n Kaukokulkeutumissopimus (UNECE/CLRTAP, United Nations Economic Council for Europe, Convention on Long Range Transboundary Air Pollution) koskee ilman epäpuhtauksia SO 2, NO 2, CO, NMVOC, NH 3, hiukkaset, raskasmetallit ja pysyvät orgaaniset yhdisteet. Päästötiedoissa ilmoitetaan ensisijaisesti laitoskohtaiset mittauksiin tai laskennalliseen tietoon perustuva päästötieto. Jos tällaista tietoa ei ole saatavilla, voidaan käyttää kansallisesti sovittuja menetelmiä ja oletuspäästökertoimia. Päästöjen määrittämisen tueksi löytyy myös kansainvälisiä malleja ja ohjeita (mm. OECD:n tietopankki ilmapäästöjen laskennalle; Pollutant Release and Transfer Register). Toiminnanharjoittajien ympäristöluvassa rajoitettujen päästöjen tiedot tuotetaan lupaan liittyvien ohjeiden mukaisesti. Päästörekisterien laitoskohtaiset päästötiedot perustuvat toiminnanharjoittajien omaan ilmoitukseen. Suomen ympäristökeskus ylläpitää Suomen Ilmapäästötietojärjestelmää (IPTJ), joka sisältää tiedot eri lähteistä peräisin olevien ilman epäpuhtauksien päästötiedoista sekä energia- ja jätesektoreiden kasvihuonekaasupäästöistä Suomessa. Tietojärjestelmän päästölähdeluokittelut perustuvat YK:n ilmasto- ja kaukokulkeutumissopimusten luokitteluun. Järjestelmä sisältää tiedot pistemäisten päästölähteiden päästöistä, kuten suurten ympäristölupavelvollisten teollisuuslaitosten ja energiantuotantolaitosten päästöistä, kotitalouksien, palvelussektorin, liikenteen, maatalouden, pienteollisuuden ja jätteiden käsittelyn päästöistä sekä liuottimien ja tuotteiden aiheuttamista päästöistä. Suomen ympäristökeskus pitää yllä myös Valvonta ja kuormitustietojärjestelmää (Vahti), johon tallennetaan tietoja mm. ympäristölupavelvollisten laitosten päästöistä vesiin ja ilmaan sekä jätteistä. Järjestelmä on osa ympäristösuojelulain (YSL 527/2014, 222 ) mukaista ympäristönsuojelun tietojärjestelmää. Vahtijärjestelmään on tallennettu tietoja ympäristökuormituksesta 1970-luvulta lähtien, mutta niiden kattavuus ja luotettavuus vaihtelee. Tiedot ilmoitetaan yleensä vuosittaisina kokonaispäästöinä. Toiminnanharjoittajat raportoivat päästötiedot järjestelmään. Aineistoja käytetään pääasiassa lupakäsittelyssä ja -valvonnassa Elinkeino-, liikenne- ja ympäristökeskuksissa. Aineistoa käytetään myös Suomen ympäristökuormituksen tarkasteluun. Vetykloridipäästöt Suomessa Vetykloridipäästöt eivät sisälly YK:n kaukokulkeutumissopimukseen tai muihin päästöjen raportointiin liittyviin kansainvälisiin sopimuksiin. Näin ollen toiminnanharjoittajilta ei ole edellytetty vetykloridipäästötietojen raportointia lukuun ottamatta laitoksia, joiden ympäristöluvassa vetykloridipäästöjen seuranta- ja raportointivelvoite on mainittu. Suomen ympäristökeskuksen Vahti-tietokantaan on vetykloridipäästöjä raportoitu vuodesta 1987 alkaen niiden laitosten osalta, joiden ympäristöluvassa raportointia on edellytetty. Kuvassa 1 on esitetty Vahti-tietokantaan raportoitujen päästöjen kehitys vuosina Vahti-järjestelmään raportoidut vetykloridin vuosipäästöt ovat vaihdelleet välillä noin tonnia vuodessa. Huomionarvoista on, että viimeisen viiden vuoden aikana (vuodesta 2009 eteenpäin) HCl-päästötietoja ovat raportoineet yhteensä noin toiminnanharjoittajaa. Yksittäinen energiantuottaja (suuri polttolaitos, jonka polttoaineteho > 200 MW; monipolttoainekattila) voi aiheuttaa 30 % (vuonna 2011) raportoiduista vetykloridin
17 14 vuosipäästöistä. Viimeisen viiden vuoden aikana vetykloridipäästöjä ovat raportoineet yhteensä noin energiantuotantolaitosta. Energiantuotantolaitosten osuus kaikista raportoiduista vetykloridipäästöistä vuosina on noin %. Suomessa on Vahti-tiedoissa mukana olevien laitosten lisäksi myös lukuisia muita energiantuotantolaitoksia, joilla on vetykloridipäästöjä ilmaan. Näiden laitosten vetykloridipäästöjen määrää ei ole pidetty niin merkityksellisenä, että laitoksen lupaehdoissa olisi edellytetty jatkuvatoimista vetykloridipäästöjen seurantaa ja raportointia. Näin ollen Vahtitietoihin perustuva arvio Suomen teollisuuden ja energiantuotannon vetykloridipäästöistä todennäköisesti aliarvioi kokonaisvetykloridipäästöä ja Vahtitietoihin perustuvaa arvioita voidaan pitää vain suuntaaantavana. Näin ollen myös energiantuotannon osuutta vetykloridin kokonaispäästöistä on hankalaa luotettavasti arvioida. Kuva 1. Vetykloridin raportoidut päästöt vuosina Kaikkien laitosten raportoidut HCl-kokonaispäästöt on merkitty kuvaan sinisellä pylväällä. Punainen pylväs kuvaa yksittäisen energiantuotantolaitoksen osuutta kokonaispäästöstä ja vihreä pylväs kuvaa kaikkia raportoituja Kloori ja epäorgaaniset yhdisteet (HCl:nä) päästöjä. (Aineiston lähde: VAHTI-tietokanta, SYKE) Koska säännöllisiä vetykloridimittauksia polttolaitoksilla on tehty vähän, myöskään laitos- tai polttoainekohtaisia vetykloridipäästöjä on vaikea arvioida. Satunnaisesti tehtyjen mittausten perusteella ei voida tehdä luotettavia johtopäätöksiä pidemmän aikavälin päästötasoista ja päästövaihteluista. Tätä tutkimusta varten energian tuottajilta tiedusteltiin arvioita vetykloridipäästöistä. Useita hiilivoimalaitoksia omistavan ja operoivan yrityksen karkea arvio oli, että kivihiililaitoksilla vetykloridin
18 15 päästöpitoisuus olisi luokkaa 0 10 mg/m 3 n. Arvio perustuu yksittäisiin mittauksiin, pidempiaikaisia mittaustuloksia tai luotettavaa tietoa pitoisuuden vaihteluista ei ollut saatavilla. Toisen kyselyyn vastanneen toimijan näkemys monipolttoainevoimalaitoksien vetykloridipäästöistä jatkuvatoimisten mittausten perusteella on, että päästöpitoisuustasojen suurimmat arvot ovat useita kymmeniä milligrammoja kuutiometrissä ilmaa. Käytössä olevien mittaustietojen rajallisuudesta johtuen luotettavaa arvioita keskimääräisestä päästöpitoisuustasosta tai sen vaihteluvälistä ei voitu tehdä. Esimerkkipäästömittaustietoja jatkuvatoimisesta vetykloridimittauksesta polttoaineteholtaan noin 200 MW:n voimalaitos, joka käyttää kiertopetikattilan polttoaineena puuta (> 60 %), turvetta, hiiltä, kierrätyspolttoainetta (REF) ja öljyä. Laitokselta saatiin mitatut vetykloridin vuorokausikeskiarvopitoisuudet yhteensä yli 360 vuorokauden ajalta. Savukaasujen puhdistuksessa on käytössä letkusuodattimet. Ennen letkusuodattimia savukaasuvirtaan syötetään aktiivihiiltä (aina kun kierrätyspolttoainetta käytetään) sekä tarvittaessa kalsiumhydroksidia, mikäli vetykloridipitoisuus savukaasuissa nousee. Lisäksi rikinsidontaan on käytössä kalkkikiven syöttö tulipesään sekä typenoksidien hallintaan ammoniakkiveden syöttö kattilan tulipesän ja erottimen (syklonin) väliseen kanavaan. Ammoniakkiveden käyttö ollut erittäin harvinaista ja vähäistä. Vuorokausikeskiarvo vetykloridipäästöpitoisuudelle oli keskimäärin 35 mg/m 3 n (kuiva, redusoitu 6 %:n happitasoon) ja vetykloridimittauksen epävarmuudeksi on järjestelmässä arvioitu noin 40 %. Mittauksiin perustuva arvio laitoksen vetykloridin vuosipäästöstä on noin 45 tonnia vuodessa. Suuri osa Suomessa käytettävistä polttoaineista (mm. puu, oljet, ruokohelpi, REF, RDF, turve, kivihiili, mustalipeä ja yhdyskuntajäte) sisältävät klooria. (Alakangas, 2000). Näin ollen em. polttoaineita käyttävien energiantuotantolaitosten päästöissä voidaan olettaa olevan jonkin verran myös vetykloridia. Jätteenpolton päästöjä ja poltto-olosuhteita koskevat määräykset perustuvat valtioneuvoston jätteenpolttoasetukseen. Jätteenpolttoasetuksen (Vna 151/2013) mukaan suurin sallittu päästöpitoisuus vetykloridille (HCl, jätteenpolttoasetuksessa puhutaan suolahaposta) on 10 mg/m 3 n (vuorokausikeskiarvo). Yhdyskuntajätettä ja muita jätteitä pääpolttoaineenaan käyttäviä jätevoimalaitoksia on Suomessa seitsemän: Riihimäellä, Kotkassa, Lahdessa, Oulussa, Mustasaaressa ja Vantaalla. Lahtea lukuun ottamatta, jätevoimalaitokset ovat arinalaitoksia. Lahdessa kaasutetaan ja poltetaan jätteistä valmistettua jätepolttoainetta. Lisäksi erilliskerätyistä jätteistä valmistettuja jätepolttoaineita (REF) poltetaan rinnakkaispolttona joissakin tavanomaisissa voimalaitoksissa (Jätelaitosyhdistys, 2014). 3.6 Pitoisuustasot Suomessa Ilmatieteen laitos mittasi Helsingin Kumpulassa marraskuusta 2009 toukokuuhun 2010 ulkoilman epäorgaanisten kaasujen pitoisuuksia ja hiukkasten kemiallista koostumusta käyttäen MARGA-mittauslaitteistoa (Measurement of AeRosols and Gases in Air). Mittauslaitteistossa kaasut kerätään märkädenuderilla ja hiukkaset kondensaatioon perustuvalla hiukkaskeräimellä (Steam Jet Aerosol Collector), mikä jälkeen veteen liuenneet ionit määritetään ionikromatografisesti yhden tunnin aikaresoluutiolla. Kaasuista mitattiin mm. vetykloridin, rikkihapon ja ammoniakin pitoisuudet. Kaasujen ja hiukkasten mittauksia jatkettiin samalla laitteistolla Hyy-
19 16 tiälän taustailmanlaadun mittausasemalla kesäkuusta 2010 huhtikuuhun Hyytiälän mittausasema sijaitsee noin 50 km päässä Tampereelta koilliseen metsäisellä alueella kaukana ihmistoiminnan päästölähteistä. Kuva 2. Yllä: Hyytiälän SMEAR II mittausasema sijaitsee puhtaalla tausta-alueella etäällä asutuskeskittymistä ja Kumpulan SMEAR III mittausasema Helsingin keskustan läheisyydessä. Hyytiälän taustailmanlaadun mittausasemalla ja Helsingin Kumpulan kaupunkitausta-asemalla mitattujen vetykloridipitoisuuksien kuukausikeskiarvot ja keskihajonnat on esitetty taulukossa 7 ja tuntipitoisuudet kuvassa 3. Vetykloridipitoisuudet olivat Helsingissä (0,03 ppb, n. 0,046 µg/m³) eli keskimäärin kolme kertaa suurempia kuin Hyytiälässä (0,01 ppb, n. 0,015 µg/m³), johtuen meren vaikutuksesta ja fossiilisia polttoaineita käyttävistä päästölähteistä. Kummassakin mittauspisteessä mitatut pitoisuudet ovat kuitenkin hyvin pieniä ja selvästi alhaisempia kuin Englannissa 30 mittausasemalla vuonna 2013 mitattujen vetykloridipitoisuuksien keskiarvot (0,14 0,53 µg/m3). Hyytiälässä mitatut pitoisuudet olivat hyvin pieniä niiden usein ollessa lähellä toteamisrajaa. Rikkidioksidiin (SO 2 ) verrattuna vetykloridipitoisuudet olivat koko ajan suhteellisen pieniä (esim. meripäästöjä, jos tuulee enemmän) tai olemattomia lähellä toteamisrajaa. Rikkidioksidia on koko ajan ilmassa enemmän, koska SO 2 päästöt ovat suurempia ja sen viipymäaika ilmassa on vetykloridia pidempi. Rikkidioksidipitoisuus on suuri varsinkin kylmänä aikana kun ilmassa on lämmitykseen liittyviä päästöjä. Myös laivaliikenteen päästöillä voi olla vaikutusta Helsingissä tehtyihin rikkidioksidimittauksiin. Rikkidioksidin viipymäaika ilmassa on useita vuorokausia ennen kuin se hapettuu sulfaatiksi.
20 17 Taulukko 7. Hyytiälän taustailmanlaadun mittausasemalla ja Helsingin Kumpulassa mitattujen vetykloridipitoisuuksien (ppb) kuukausikeskiarvot ja keskihajonnat. Hyytiälä HCl ppb Kumpula HCl ppb kesäkuu-huhtikuu 0,009±0,025 marras-toukokuu 0,034±0,094 kesäkuu 0,012±0,011 marraskuu 0,006±0,014 heinäkuu 0,008±0,007 joulukuu 0,013±0,033 elokuu 0,010±0,016 tammikuu 0,035±0,057 syyskuu helmikuu 0,074±0,130 lokakuu 0,003±0,010 maaliskuu 0,061±0,165 marraskuu 0,001±0,002 huhtikuu 0,014±0,045 joulukuu 0,001±0,002 toukokuu 0,027±0,052 tammikuu 0,008±0,032 helmikuu 0,015±0,031 maaliskuu 0,014±0,043 huhtikuu 0,009±0,020 Kuva 3. Kuvassa vasemmalla Hyytiälässä vuosina MARGA-laitteistolla 10 kk:n aikana mitattuja vetykloridipitoisuuksia (tuntikeskiarvoja) verrattuna rikkidioksidipitoisuuksiin ja oikealla Helsingin Kumpulassa 8 kk:n aikana mitattuja pitoisuuksia. Kuvissa on esitetty myös ulkoilman lämpötila.
21 18 4 AMMONIAKKI (NH 3 ) 4.1 Taustaa Ilmakehän ammoniakki (NH 3 ) on rikkidioksidin (SO 2 ) ja typen oksidien (NO x ) ohella yksi niistä kolmesta merkittävästä ilmansaasteesta, jotka ovat olleet happamoittavan laskeuman tärkeimpiä aiheuttajia. Aiemmin rikki ja typen oksidit ovat olleet keskeisimmät säädösten, pitoisuuksien seurannan ja päästövähennystoimien kohteet. Vasta nyt rikkipäästöjen vähentyminen mm. Euroopassa on nostanut ammoniakin ja typen oksidit keskeisiksi happamoitumista aiheuttaviksi yhdisteiksi. Tämä ja lisääntyvä huomio niiden rehevöittämisvaikutuksille ekosysteemeissä ovat tuoneet myös ammoniakin tieteellisen keskustelun ja huomion kohteeksi (Sutton et al., 1998; EEA, 2010). Reaktiivisten typpiyhdisteiden heikko saatavuus on historian aikana asettanut suuria rajoituksia ihmisyhteisöjen hyvinvoinnin, etenkin ruokavarojen, lisäämiselle. Vaikka typpeä on ilmakehässä runsaasti (78 %), se esiintyy epäreaktiivisena kaksiatomisena typpikaasuna (N 2 ). Reaktiivisia kaasumaisia typpiyhdisteitä ovat ammoniakin lisäksi mm. NH 4, NO, NO 2, HNO 3, N 2 O, HONO sekä PAN ja muut orgaaniset typpiyhdisteet (Fowler et al., 2013). Ammoniakkia voidaan pitää reaktiivisen typen ensisijaisena muotona ympäristövaikutuksia ajatellen (Sutton et al., 2013). Kun ihminen keksi menetelmän reaktiivisen typen tuottamiseksi maanviljelyksen, teollisuusprosessien ja sotatarvikkeiden tarpeisiin, tämä ja fossiilisten polttoaineiden käyttö lisäsivät reaktiivisen typen määrän kaksin- tai kolminkertaiseksi luonnon lähteisiin verrattuna (Galloway et al., 2013). Typpiyhdisteiden yhteiskunnallisiksi uhkiksi on Euroopan typpitilanteen kattavassa arviossa nimetty vaikutukset veden laatuun, ilmanlaatuun, kasvihuonekaasupäästöjen tasapainoon, ekosysteemeihin ja elollisen luonnon monimuotoisuuteen sekä maa-aineksen laatuun (Sutton et al., 2011). Ammoniakkipäästöjen lähteet ovat kotieläinten ja villieläinten eritteet, typpeä sisältävien lannoitteiden käyttö, valtameret, biomassan poltto, viljelys, ihmiset ja lemmikkieläimet, luonnontilassa olevat maa-alueet, teolliset prosessit ja fossiiliset polttoaineet (Bouwman et al., 1997). Myös biomassan palamisessa vapautuu ammoniakkia (Hegg et al., 1990). Noin puolet koko maailman ammoniakkipäästöistä tulee Aasiasta, ja noin 70 % päästöistä liittyy ruoan tuottamiseen (Bouwman et al., 1997). Päästötiheydeltään suuria alueita on Euroopassa, Intian niemimaalla ja Kiinassa ja ne heijastavat kotieläinten lukumääriä sekä synteettisten lannoitteiden laatua ja käyttötapoja (Bouwman et al., 1997). Euroopassa ammoniakkipäästöjen tärkein lähde on maatalous, sisältäen sekä karjanhoidon, että viljelykseen käytetyt ammoniakkipohjaiset lannoitteet. Vuonna 1990 maatalouden osuus päästöistä oli 96 % ja vuonna % (EEA, 2014). Suomessa valtioneuvoston v hyväksymässä ilmansuojeluohjelmassa arvioitiin, että 85 % Suomen ammoniakkipäästöistä on peräisin kotieläintaloudesta, 8 % turkistarhauksesta, 5 % väkilannoitteiden käytöstä ja noin 1 % metsäteollisuuden prosesseista. Suomen ammoniakkipäästöiksi arvioitiin 33 tuhatta tonnia (Ilmansuojeluohjelma 2010, 2002). Euroopan ammoniakkipäästöt vuonna 2011 olivat laskentatavasta riippuen noin 4 miljoonaa tonnia (EEA, 2014). Koko maapallon yhteisiksi ammoniakkipäästöiksi ilmakehään on eri julkaisuissa arvioitu miljoonaa tonnia (Bouwman et al., 1997).
22 19 Ammoniakin viipymisajaksi alailmakehässä arvioidaan noin 10 päivää ja tyypilliset ammoniakin pitoisuudet mantereilla ovat luokkaa 0,1 10 ppb (0,071 7,1 µg/m 3, Seinfeld and Pandis, 2006). Englannissa ammoniakin pitoisuuksia on mitattu vuoden 1996 jälkeen luvun alussa pitoisuuksien vuosikeskiarvot olivat välillä 0, ppb (0, µg/m 3 ) (DEFRA, 2014). Vaikka ammoniakin merkitys ilmakehässä ja ekosysteemeissä on jo kauan tunnustettu, viimeaikaiset tieteelliset pyrkimykset ja poliittiset päätökset ovat antaneet sille vähemmän huomiota kuin muille reaktiivisen typen muodoille. Esimerkiksi UNECE:n Göteborgin vuoden 1999 pöytäkirjan tarkistuksessa vuonna 2012 ammoniakille esitetyt rajoitukset olivat vähemmän kunnianhimoisia kuin muille ilmansaasteille asetetut (Sutton et al., 2013). 4.2 Ilmakemia Ammoniakki on ilmakehän tärkein emäksinen kaasu. Typen ja typpioksiduulin jälkeen se on myös yleisin typpeä sisältävä kaasu (Seinfeld and Pandis, 2006). Kaasumainen ammoniakki on veteen liukeneva ja reaktiivinen. Reaktiivisuutensa vuoksi suuri osa ammoniakista muuntuu muiksi yhdisteiksi tai laskeutuu lähelle päästöalueitaan, mutta se voi myös kulkeutua ilmavirtausten mukana pitkiä matkoja ennen poistumistaan ilmasta sateen mukana. Ilmassa kulkeutuva ammoniakki, palamispäästöinä tulevat typen oksidit (NO x ) ja rikkiyhdisteet tuottavat reagoidessaan muita ilmansaasteita ja aerosolihiukkasia. Ammoniakin tyypilliset pitoisuudet mantereiden tausta-alueilla ovat alhaisia, jopa < 50 ppt, kun taas maanviljelys- tai karjanhoitoalueilla ne voivat olla jopa kolme kertaluokkaa korkeampia (Finlayson- Pitts and Pitts, 2000). Ilmakehässä kaasumaisena oleva ammoniakki neutraloi ilmassa olevia happoja muodostaen aerosolihiukkasia, jotka ovat kiinteitä tai nestemäisiä. Ammoniakki voi myös tiivistyä ilmassa jo olevien hiukkasten pinnalle. Jos läsnä on rikkihappoa, kaasumaisena oleva ammoniakki reagoi välittömästi sen kanssa, jolloin muodostuu ammoniumbisulfaattia (NH 4 HSO 4 ) ja ammoniumsulfaattia ((NH 4 ) 2 SO 4 ). Reaktioita pidetään yleensä palautumattomina (Hertel et al., 2011): NH 3 + H 2 SO 4 NH 4 HSO 4 NH 3 + NH 4 HSO 4 (NH 4 ) 2 SO 4 Muiden happojen, esimerkiksi typpihapon ja vetykloridin (suolahapon) kanssa tapahtuvat reaktiot johtavat yleensä tasapainoon. Reaktioissa muodostuu ammoniumnitraattia ja ammoniumkloridia (Hertel et al., 2011). Nämä reaktiot voivat olosuhteista riippuen palautua, eli tuotteet muuntuvat takaisin lähtöyhdisteiksi, ja tästä syystä reaktioyhtälöihin merkitty nuoli on kaksisuuntainen: NH 3 + HNO 3 NH 4 NO 3 NH 3 + HCl NH 4 Cl Hiukkaset ovat yleensä hienojakoiseen kokoluokkaan kuuluvia (pienhiukkaset PM 2.5, hiukkasten halkaisija alle 2,5 µm) ja niillä on vaikutusta esimerkiksi näkyvyy-
23 20 teen ja alueelliseen utuun (Battye et al., 2003). Osallisuutta hiukkasten muodostukseen voidaan pitää yhtenä ammoniakin vakavista terveyshaitoista, koska hiukkaset ovat yhdessä otsonin kanssa suurimmat ihmisten terveyteen vaikuttavat tekijät Euroopan ilmassa (esim. Moldanova et al., 2011). Muista kaasufaasireaktioista on esimerkkinä reaktio OH-radikaalin kanssa, jossa syntyy kaasumaiset tuotteet OH + NH 3 H 2 O + NH 2 k = exp(- ) (IUPAC, 2014) Reaktio on kuitenkin hyvin hidas, ja ammoniakin elinaika tämän hapettumisen suhteen voi olla muutamia kuukausia (Finlayson-Pitts and Pitts, 2000). Reaktiossa syntyvä NH 2 -radikaali reagoi nopeasti edelleen muodostaen vapaata typpeä tai typpioksiduulia (Finlayson-Pitts and Pitts, 2000). Ammoniakin ominaisuuksia on lueteltu taulukossa 8. Taulukko 8. Ammoniakin ominaisuuksia (OVA-ohje, Ammoniakki). Parametri Arvo Kemiallinen kaava NH 3 Molekyylin massa 17,0 CAS tunnistenumero Olomuoto Väritön, voimakkaasti pistävän hajuinen, erittäin ärsyttävä kaasu Höyryn tiheys 0,6 (ilma = 1) Kiehumispiste -33 C Vesiliukoisuus Muunnoskerroin höyrylle 20 C Hajukynnys Hyvin liukeneva 1 ppm = 0,71 mg/m 3, 1 mg/m 3 = 1,41 ppm 5 50 ppm (3,6 36 mg/m 3 ), haju ei ole hyvä varoitusmerkki
24 Lainsäädäntö ja voimassa olevat pitoisuussuositukset Ammoniakin päästöihin vaikuttavat Euroopassa useat säädökset, jotka pyrkivät joko suoraan tai epäsuorasti alentamaan niitä. Päästökattodirektiivi, eli Euroopan parlamentin ja neuvoston direktiivi 2001/81/EY tiettyjen ilman epäpuhtauksien kansallisista päästörajoista Päästökattodirektiivi (Direktiivi 2001/81/EY) asettaa kansalliset päästöjen enimmäismäärät neljälle tärkeälle ilmansaasteelle, eli rikkidioksidille (SO 2 ), typen oksideille (NO X, tarkoittaa typpioksidia NO ja typpidioksidia NO 2 ), ammoniakille (NH 3 ) ja haihtuville orgaanisille yhdisteille (VOC, ei koske metaania). Päästökatot on tarkoitettu jäsenvaltioiden saavutettaviksi eikä niiden tulisi ylittyä vuodesta 2010 alkaen. Päästökattodirektiivissä määritellyt päästörajat on suunniteltu parantamaan Euroopan ympäristönsuojelua ja ihmisten terveyttä happamoitumisen, rehevöitymisen ja alailmakehän otsonin aiheuttamia haittoja vastaan. Direktiiviä ei sovelleta kansainvälisen meriliikenteen päästöihin eikä ilma-alusten muihin kuin lentoon lähtiessä ja laskeutuessa tapahtuviin päästöihin. Päästökattodirektiivin mukainen ammoniakin päästöraja Suomelle on tonnia. Vuoteen 2010 mennessä tähän tavoitteeseen ei päästy, sillä ammoniakkipäästöt olivat noin tonnia (Putkuri ym., 2013). Päästökaton saavuttamisen epäonnistumisen arvioitiin johtuvan pääosin siitä, että helposti toteutettavia teknisiä ratkaisuja päästöjen vähentämiseksi ei ole löytynyt, ja Suomen ammoniakkipäästöjen arvioidaan pysyvän tonnin tasolla vuoteen 2050 saakka (Putkuri ym., 2013). EU ehdottaa päästökattodirektiivin muuttamista, jolloin säädellyksi tulisivat edellä mainittujen neljän saasteen lisäksi myös pienhiukkaspäästöt (PM 2.5 ) ja metaanipäästöt (CH 4 ). Lisäksi vuodesta 2010 alkaen sovellettavia päästörajoja sovellettaisiin vuoteen 2020 asti ja päästöille vahvistettaisiin uudet vuosista 2020 ja 2030 alkaen sovellettavat uudet kansalliset vähennysvelvoitteet (EU Ehdotus, 2013). Göteborgin vuoden 1999 pöytäkirja (moniaine-monivaikutuspöytäkirja) EU:n jäsenvaltiot, useat itäisen Euroopan valtiot, Yhdysvallat ja Kanada neuvottelivat YK:n kansainvälisen kaukokulkeutumissopimuksen (CLRTAP) alaisesta Göteborgin pöytäkirjasta, joka valmistui marraskuussa 1999 ja tuli voimaan toukokuussa vuonna 2005 (Göteborgin pöytäkirja 1999). Pöytäkirjalla pyrittiin vähentämään happamoitumista, rehevöitymistä ja alailmakehän otsonipitoisuuden kohoamista. Pöytäkirjassa asetetaan päästörajat neljälle ilmansaasteelle, rikille, typen oksideille, ammoniakille ja haihtuville orgaanisille yhdisteille. Pöytäkirjan täytäntöön panosta huolehtii Euroopan talouskomission UNECE:n ilmansaasteiden kaukokulkeutumisohjelma EMEP (European Monitoring and Evaluation Programme) ja sitä ohjaa talouskomissio. Göteborgin pöytäkirjassa määritellyt päästörajat ovat osin samoja kuin päästökattodirektiivissä asetetut, mutta ne voivat olla myös sitä lievempiä. Suomelle määritelty päästöraja ammoniakille vuoteen 2010 mennessä on tonnia vuodessa.
25 22 Göteborgin pöytäkirja on ollut tarkistettavana, ja siihen tulee muutoksia ja lisäyksiä (Göteborgin pöytäkirja 2012). Vuodelle 2010 määritetyissä päästörajoissa tulisi pitäytyä vuosien välillä ja uusia rajoja määritettäisiin tästä eteenpäin käyttäen vertailuarvona vuoden 2005 päästötasoa. Lisäksi päästörajat määritettäisiin myös pienhiukkasille (PM 2.5 ). Suomen ammoniakkipäästö vuonna 2005 oli tonnia ja ehdotettu alenema vuodelle 2020 on 20 %. Koko EU:n jäsenvaltioiden ilmoittama päästö vuonna 2005 oli 3.8 miljoonaa tonnia ja ehdotettu alenema vuodelle %. Yhtenäistetty ympäristön pilaantumisen ehkäiseminen ja vähentäminen, eli Euroopan parlamentin ja neuvoston direktiivi 2010/75/EU teollisuuden päästöistä Direktiivissä EU määrittelee velvoitteet, joita paljon saastuttavien teollisuudenalojen on noudatettava, jotta ilman, vesien tai maaperän saastumiselta vältyttäisiin (Direktiivi 2010/75/EU). Direktiiviin periytyy jo vuonna 1999 voimaan tullut EU:n säädös ja sen myöhemmät versiot, joissa laitokset tarvitsivat toiminnalleen viranomaisten luvat. Paljon saastuttavia teollisuuden aloja ovat energian tuotanto (mm. 50 MW polttolaitokset), metallien tuotanto ja jalostus, mineraaliteollisuus, kemian teollisuus, jätehuolto, karjankasvatus jne. Säädös kohdistaa myös parhaat käyttökelpoiset tekniikat (BAT) estämään siipikarjan tai sikojen tehokasvatuslaitosten saastepäästöjä, mutta ei kiinnitä huomiota muuhun karjanhoitoon (Direktiivi 2010/75/EU). Lisäksi EU:ssa on muita säädöksiä, jotka vaikuttavat ammoniakin päästöihin lähinnä maanviljelykseen liittyvissä toiminnoissa. Kaasumaiselle ammoniakille on asetettu työskentelyolosuhteisiin liittyviä pitoisuussuosituksia, joita on lueteltu taulukossa 9. Taulukko 9. Ammoniakin pitoisuussuosituksia työskentelyoloissa EU:n alueella, Englannissa ja Yhdysvalloissa. Valtio/Elin Ammoniakin pitoisuus Altistusaika Ohje EU 20 ppm 14 mg/m 3 * 8 tunnin painotettu keskiarvo Direktiivi 2000/39 (1) 50 ppm 36 mg/m 3 * lyhytaikainen (yl. 15 min) UK 25 ppm 18 mg/m 3 ** 8 tunnin painotettu keskiarvo EH40/2005 (2) 35 ppm 25 mg/m 3 ** lyhytaikainen (15 min) USA 50 ppm 35 mg/m 3 *** 8 tunnin painotettu keskiarvo OSHA (3) 25 ppm 18 mg/m 3 **** ei tulisi ylittää työaikana NIOSH (4) 25 ppm - ERPG-1 AIHA (5) 150 ppm - ERPG ppm - ERPG-3 * Pitoisuus milligrammaa kuutiometrissä on laskettu 20 C ja 101,3 kpa olosuhteissa.
Suurten polttolaitosten vetykloridin (HCl) ja ammoniakin (NH 3 ) BAT-päästötasojen terveysja ympäristövaikutukset
Suurten polttolaitosten vetykloridin (HCl) ja ammoniakin (NH 3 ) BAT-päästötasojen terveysja ympäristövaikutukset 29.1.2015 Katja Lovén, Asiantuntijapalvelut, Ilmatieteen laitos Asiantuntijat: Virpi Tarvainen,
L 247/54 Euroopan unionin virallinen lehti 24.9.2011 KOMISSION TÄYTÄNTÖÖNPANOPÄÄTÖS, annettu 21 päivänä syyskuuta 2011, jätteenpoltosta annetun Euroopan parlamentin ja neuvoston direktiivin 2000/76/EY